NaiveNeuron/SloPal huggingface dataset:
Vašečka, Richard, poslanec NR SR (2017-09-11):
Ďakujem veľmi pekne, pán predsedajúci, za slovo aj za ocenenie mojej láskavosti. Tých láskavostí bude ale teraz viacej, pretože týmto návrhom zákona nerobíme láskavosť len spolupredkladateľom, za ktorých prednášam veľmi rád tento zákon, ale robíme napr. tým láskavosť aj vláde, aj strane SMER a úplne špeciálne pánu Robertovi Ficovi. Ak ste zvedaví, že čím, tak ja to potom lepšie alebo viac rozvediem v rozprave, do ktorej sa potom ako prvý hlásim. Ale tak technicky, o čo ide? Je to návrh zákona o príplatkoch za prácu cez víkend. My veľmi jednoducho navrhujeme, aby tí, ktorí sú nútení, resp. ktorí pracujú cez víkendy, teda v sobotu a v nedeľu, aby dostali za to príplatok vo výške 100 % svojho priemerného zárobku. To odôvodnenie aj o tej láskavosti, potom viac v rozprave. Takže teraz som skončil a potom sa hlásim ako prvý do rozpravy.
Danko, Andrej, predseda NR SR (2016-09-12):
Ďakujem. Na vystúpenie pána poslanca žiadna faktická poznámka, ani reakcia, uzatváram možnosť. Vyhlasujem rozpravu za skončenú. Pristúpime k hlasovaniu o návrhu zákona ako o celku. Prosím, prezentujme sa a hlasujme. (Hlasovanie.) Ďakujem. Prítomných 121 poslancov, za 17, proti 27, zdržalo sa 64, nehlasovali 13. Konštatujem, že sme neschválili návrh novely zákona č. 85/2005 Z. z. o politických stranách a politických hnutiach. Nasleduje hlasovanie o prvom čítaní o vládnom návrhu zákona, ktorým sa mení a dopĺňa zákon č. 462/2007 Z. z. o organizácii pracovného času v doprave, tlač 172, bod 36 schváleného programu. Dávam slovo spravodajcovi, ktorého učil navrhnutý gestorský výbor pre hospodárske záležitosti, poslancovi Petrovi Pamulovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a ktorým sa menia dopĺňajú niektoré zákony , tlač 172.)
P. Hrušovský, predseda NR SR: (2005-12-13):
(Hlasovanie.) 142 prítomných, 61 za, 10 proti, 54 sa zdržalo, 17 nehlasovalo. Neschválili sme návrh. Nech sa páči.
M. Číž, podpredseda NR SR: (2007-12-11):
(Hlasovanie.) Prítomných 140 poslancov, za návrh 81 poslancov, proti 57 poslancov, zdržali sa 2 poslanci. Návrh na postúpenie tohto zákona do tretieho čítania sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či chce niekto podať v zmysle § 85 rokovacieho poriadku príslušné návrhy. Nie. Vyhlasujem rozpravu za skončenú, skončili sme tretie čítanie. Máte slovo, pán spravodajca.
Danko, Andrej, predseda NR SR (2019-03-29):
Ďakujem. Tým vyhlasujem všeobecnú rozpravu za skončenú. Chce k rozprave zaujať stanovisko pani navrhovateľka? Nie. Ďakujem. Pán spravodajca? Nie. Ďakujem. Tým prerušujem rokovanie o tomtom bode programu. Dovolím si ešte, kým odovzdám riadenie schôdze, povedať k tejto problematike jednu vec, ona sa už netýka len lokálnej. Ja v pondelok oznámim zvolanie pracovnej skupiny k novému zákonu, ktorý bude upravovať pojmy ako kampaň, antikampaň, reklama, politická reklama v digitálnom priestore, v reálnom priestore, poprosím šéfov politických strán a budem rád, keď sa toho budete účastniť, pretože je to vážny problém vo voľbách. Nechcem to robiť počas volieb, ale my musíme urobiť nové pravidlá volebných kampaní. Ďakujem ešte raz. (Výmena na mieste predsedajúceho.)
Bugár, Béla, podpredseda NR SR (2016-04-19):
Podľa rokovacieho poriadku o slovo požiadala pani podpredsedníčka Lucia Nicholsonová. Nech sa páči, máte slovo.
Laššáková, Jana, podpredsedníčka NR SR (2014-07-09):
Pani poslankyňa Tomanová.
Zemanová, Anna, poslankyňa NR SR (2017-04-07):
Pán poslanec Muňko, prosím vás pekne, čo ste to čítali? Lebo sú štyri hodiny ráno a fakt váš príspevok bol neskutočne uspávajúci. Ako viete, váš kolega poslanec Blaha sa sťažoval na vecné, zrozumiteľné vystúpenie Natálie Blahovej ako na uspávajúci prejav. A ďakujem pánovi poslancovi Mihálovi, že vlastne stručne zhrnul jadro vášho príspevku, ktoré sa síce veľmi netýkalo dnešného merita veci, ale ďakujem aspoň za to, Jozef.
Pellegrini, Peter, predseda NR SR (2024-02-08):
Poprosím, kolegyne, kolegovia, o kľud v rokovacej sále.
Šeliga, Juraj, podpredseda NR SR (2020-11-26):
Ďakujem pekne. Prosím, ešte neodchádzajte, pán minister. Pán poslanec Šudík, chcete? Tu sa už nemôžte dopýtať, ja sa ospravedlňujem. Ďalšia otázka ale od pána poslanca Šudíka je: „Vážený pán minister, pomoc od štátu v rámci opatrení COVID-19 je účinná a prináša svoje ovocie. Niektorí podnikatelia sa na mňa obracajú s otázkou, či ste nerozmýšľali nad českým scenárom pomoci, a to urobiť priemer a pomôcť rýchle a naraz viacerým alebo aspoň uvoľniť podmienky opatrení. Pýtam sa teda, aké sú výhody či nevýhody našej pomoci oproti pomoci, ktorú majú k dispozícii podnikatelia v Českej republike.“ Nech sa páči.
Pročko, Jozef, poslanec NR SR (2023-12-13):
Chcem poprosiť, pán Žiga, aby ste naozaj urobili v sále poriadok. Prišli vaši kolegovia, pozrite, čo robia. Vyrušujú, tak keď sa nechcú zapájať do debaty, nech idú vedľa do salóniku. Tamto Bartek, či jak sa volá? Celá tá partia, nech idú dozadu, veď tam v salóniku môžu si rozprávať, čo chcú, o živote, o rozdávaní darčekov. Ak budete taký dobrý, naozaj, veď ste povedali, že tu bude nová politická kultúra, tak ju, prosím vás, zabezpečte. Ďakujem veľmi pekne.
Přidal, Alojz, poslanec NR SR (2010-09-07):
Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárstvo, výstavbu a dopravu ma uznesením č. 17 určil za spravodajcu k vládnemu návrhu zákona, ktorým sa mení a dopĺňa zákon č. 331/2005 Z. z. o orgánoch štátnej správy vo veciach drogových prekurzorov (tlač 50). Návrh bol doručený poslancom v zákonom ustanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa po formálno-právnej stránke náležitosti uvedené v rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy, všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi predpismi, ako i medzinárodnými zmluvami, ktorými je Slovenská republika viazaná. Tiež o tom, že návrh nebude mať negatívny vplyv na verejné financie, nebude mať vplyv na hospodárenie obyvateľov ani na hospodárenie podnikateľskej sféry a iných právnických osôb. Nebude mať tiež dopad na životné prostredie, zamestnanosť ani podnikateľské prostredie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie a podľa tejto doložky je problematika návrhu zákona upravená v práve Európskej únie a nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby Národná rada Slovenskej republiky sa uzniesla v zmysle rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 23. augusta 2010 č. 34 a podľa rokovacieho poriadku navrhujem, aby návrh zákona prerokoval Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárstvo, výstavbu a dopravu a Výbor Národnej rady Slovenskej republiky pre zdravotníctvo. Rovnako tiež teda navrhujem za gestorský výbor Výbor Národnej rady Slovenskej republiky pre hospodárstvo, výstavbu a dopravu a odporúčam, aby výbory predmetný návrh zákona prerokovali v druhom čítaní vo výboroch a v gestorskom výbore do 11. októbra 2010. Pán podpredseda Národnej rady, prosím, otvorte všeobecnú rozpravu.
B. Bugár, podpredseda NR SR: (2005-06-24):
J. Miklušičák, poslanec: Ďakujem pekne, vážený pán predsedajúci, pán minister, kolegyne, kolegovia, budem veľmi krátky, žiadam len, aby sa samostatne hlasovalo aj o bodoch 3, 17, 23 a 32 zo spoločnej správy a o každom žiadam hlasovať osobitne. Ďakujem pekne.
Sulík, Richard, podpredseda vlády a minister hospodárstva SR (2022-05-19):
Obnoviteľné zdroje elektrickej energie, teda to je napríklad fotovoltaické články na strechu, to môže ísť a áno, dobre ste to zachytili. Zvýšenie energetickej efektívnosti, čiže nejaké zateplenie, výmena okien a tak. Ďalej.
P. Pelegrini, poslanec: (2007-10-18):
Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v Legislatívnych pravidlách. Zo znenia návrhu zákona je zrejmý účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje Doložku zlučiteľnosti s právom Európskych spoločenstiev a právom Európskej únie. Podľa tejto doložky nie je problematika návrhov zákona upravená v práve Európskych spoločenstiev a nie je upravená ani v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 27. septembra 2007 č. 414 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre hospodársku politiku, výbor pre verejnú správu a regionálny rozvoj, výbor pre obranu a bezpečnosť a výbor pre ľudské práva, národnosti a postavenie žien. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 26. novembra 2007 a v gestorskom výbore do 27. novembra 2007. Pán predsedajúci, otvorte, prosím, všeobecnú rozpravu.
Danko, Andrej, predseda NR SR (2017-06-14):
Pani poslankyňa Grausová.
Baška, Jaroslav, poslanec NR SR (2019-09-11):
Ďakujem veľmi pekne za slovo. Vo včerajšej rozprave vystúpili dvaja poslanci, pán poslanec Hrnko a pán poslanec Heger. Neuviedli žiadne návrhy, ktoré by mali brániť tomu, aby sme postúpili tento zákon do druhého čítania. Preto, pán predsedajúci, vás chcem požiadať, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Žiga, Peter, podpredseda NR SR (2024-06-27):
Prezentujme sa a hlasujme. (Hlasovanie.) 142 prítomných, 54 za, 2 proti, 86 sa zdržalo. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Ďalej prosím spravodajkyňu z výboru pre sociálne veci pani poslankyňu Veroniku Veslárovú, aby uviedla hlasovanie o bode 66 schváleného programu, ktorým je prvé čítanie o návrhu poslancov Petrík a Deja na vydanie zákona, ktorým sa mení a dopĺňa zákon č. 461/2003 o sociálnom poistení, tlač 337. Nech sa páči, pani poslankyňa. (Hlasovanie o návrhu poslancov Národnej rady Slovenskej republiky Simony Petrík a Dávida Deja na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, tlač 337.)
Laššáková, Jana, podpredsedníčka NR SR (2015-05-05):
Chcete reagovať, pán poslanec? Áno. Nech sa páči, pán poslanec Mikloško, s reakciou.
Kollár, Boris, predseda NR SR (2021-10-26):
Pustite, prosím pekne, mikrofón pánovi ministrovi.
Grendel, Gábor, podpredseda NR SR (2020-11-25):
Prezentujme sa a hlasujme. (Hlasovanie.) Prítomných 136 poslancov, za 135, proti nikto, 1 sa zdržal, hlasovali všetci prítomní. Konštatujem, že sme schválili návrh novely zákona o miestnych daniach. Teraz prosím spoločného spravodajcu z výboru pre sociálne veci pána poslanca Jána Heráka, aby uvádzal hlasovanie o bode 42 programu. Je to druhé čítanie o návrhu poslankyne Petry Krištúfkovej na vydanie zákona, ktorým sa mení zákon č. 280/2019 ktorým sa mení a dopĺňa zákon č. 448/2008 o sociálnych službách, tlač 281. Nech sa páči, pán poslanec, máte slovo. [Hlasovanie o návrhu poslankyne Národnej rady Slovenskej republiky Petry Krištúfkovej na vydanie zákona, ktorým sa mení zákon č. 280/2019 Z. z., ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 281.]
M. Jureňa, poslanec: (2009-12-08):
Potvrdzujú to na zmluve dobrovoľne svojím podpisom. Potvrdzujú tento zmluvný vzťah. To, čo tu vy účelovo používate tieto termíny, neustále tieto termíny, ktoré tu zavádzate, tak musím povedať, že v skutočnosti je to účelová záležitosť. Úprimne by som si želal, aby každý vlastník mal vyšší nájom, ako možno momentálne na Slovensku je, ako som povedal, sa to niekde nachádza na úrovni 2 %. Čiže je to normálny zmluvný vzťah. Čo sa týka zmeny poskytovania dotácií priamo na vlastníkov. V súčasnosti poberajú podpory prostredníctvom platobnej agentúry roľníci, ktorí hospodária, respektíve obchodné spoločnosti, a je ich asi 15-tisíc, cca 15-tisíc. Ak by prišlo k zmene, tak by to technicky boli milióny. Možno by to boli 4 milióny. Hovoril som napríklad s kolegom, kedysi s poľským kolegom. Poliaci majú 1,5 milióna farmárov, ktorým poskytujú, transferujú peniaze. A to im robí technicky nemalé problémy. Tu nejdem hovoriť o tom. Ale vy neviete v skutočnosti, o čom hovoríte, páni. V skutočnosti nie ste v obraze a účelovo tu vyvolávate duchov. To je všetko, čo vám k tomu môžem povedať.
Figeľ, Ján, podpredseda NR SR (2013-09-20):
Otváram všeobecnú rozpravu, do ktorej som nedostal písomnú prihlášku. Pýtam sa, či sa chce niekto prihlásiť ústne. Nie je tomu tak. Takže ďakujem obidvom. Vyhlasujem všeobecnú rozpravu za skončenú. Pani navrhovateľka, netreba sa vyjadriť? (Reakcia navrhovateľky.) Nie. Ďakujem pekne. Takže prerušujem rokovanie o tomto bode programu. Pristúpime k prvému čítaniu o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Návrh zákona je uverejnený ako tlač 684, návrh na jeho pridelenie do výborov má číslo 659. Dávam slovo poslancovi Alojzovi Hlinovi, aby návrh zákona uviedol.
I. Farkas, poslanec: (2008-07-03):
Na druhej strane musím povedať, že to, čo ste povedali, súhlasím vlastne s tým, že skutočne ten môj návrh v tom výbore finančnom bol vlastne maximalistický a tým, že sa upravil v gestorskom výbore, tým pádom vlastne došlo k rozšíreniu o tie absolútne potrebné úkony v tých kategóriách, ktoré boli uvedené v zákone v § 116 ods. 1 v písm. b), c), d). Takže súhlasím s tým. Aj keď iste, pán poslanec Richter, bude potrebná ďalšia diskusia ohľadne okruhu presného určenia, kedy je potrebné, aby tento úkon bol vykonaný. Ďakujem pekne.
Danko, Andrej, predseda NR SR (2016-05-20):
Ďakujem. Pýtam sa, či sa chce k rozprave vyjadriť spravodajca. Nie. Nie je tomu tak. Prerušujem rokovanie o tomto bode programu. Pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov. Návrh zákona je uverejnený ako tlač 73, návrh na jeho pridelenie na prerokovanie výborom je v rozhodnutí č. 72. Dávam slovo pánovi poslancovi Ľubomírovi Galkovi, aby za skupinu poslancov návrh zákona uviedol. Nech sa páči, pán poslanec. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov , tlač 73.)
Pellegrini, Peter, predseda NR SR (2023-12-19):
Na vaše vystúpenie 13 faktických. Ako prvý, pán poslanec Dubéci má faktickú prvú. Ale oznamuje mi, že nechce vystúpiť, ďakujem pekne. Takže druhý, pán poslanec Štefunko.
Kollár, Boris, predseda NR SR (2020-04-01):
Prosím, prezentujme sa a hlasujeme. (Hlasovanie.) Prítomných 138, za 130, proti žiadny, zdržalo sa 8, nehlasoval 0. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
M. Hort, podpredseda NR SR: (2007-07-02):
Pýtam sa pána spravodajcu, či sa chce vyjadriť. Nie. Prerušujem rokovanie o tomto bode. Spolu s ostatnými návrhmi zákona budeme o ňom  hlasovať o 17.00 hodine. Teraz nasleduje správa o aktuálnom vývoji v slovenskom zdravotníctve a o realizovaných a pripravovaných opatreniach vlády Slovenskej republiky v rezorte zdravotníctva . Správu vlády ste dostali ako tlač 339 a spoločnú správu výborov máte ako tlač 339a. Správu uvedie minister zdravotníctva Slovenskej republiky pán Ivan Valentovič. Prosím ho, aby sa ujal slova. I. Valentovič, minister zdravotníctva SR: Vážený pán predsedajúci, vážené panie poslankyne, vážení páni poslanci, Národná rada Slovenskej republiky uznesením č. 326 zo dňa 9. mája 2007 požiadala vládu o predloženie správy o aktuálnom vývoji v slovenskom zdravotníctve a o realizovaných a pripravovaných opatreniach vlády Slovenskej republiky v rezorte zdravotníctva. Materiál je spracovaný v dvoch základných častiach. A to sú aktuálny vývoj v slovenskom zdravotníctve a pripravované opatrenia vlády v rezorte. V I. časti správa analyzuje príčiny nepriaznivého vývoja vo financovaní zdravotnej starostlivosti, charakterizuje jednotlivé oblasti z pohľadu ich aktuálneho legislatívneho a finančného rámca. Predložená správa, ďalej, identifikuje aktuálne problémy v poskytovaní zdravotnej starostlivosti, poukazuje na negatívny dopad zdravotníckej reformy realizovanej v predchádzajúcom období na občanov Slovenskej republiky a v neposlednej miere i na poskytovateľov zdravotnej starostlivosti. V II. časti správa navrhuje racionalizačné opatrenia v rezorte s cieľom zabezpečiť naďalej v súlade s programovým vyhlásením vlády dostupnosť a kvalitu poskytovanej zdravotnej starostlivosti pre občanov tak, aby bola zaručená stabilita systému a jeho udržateľný rozvoj na dlhodobé obdobie. Ďakujem, skončil som.
Kollár, Boris, predseda NR SR (2021-05-04):
Ďakujem, s ďalšou faktickou poznámkou vystúpi pán poslanec Kašper, nech sa páči, máte slovo.
Verešová, Anna, poslankyňa NR SR (2016-11-22):
Pol minúty .
Ďuriš Nicholsonová, Lucia, podpredsedníčka NR SR (2018-03-23):
V rozprave teraz vystúpi pán poslanec Kotleba za svoj poslanecký klub.
Hufková, Eva, poslankyňa NR SR (2012-07-26):
Ďakujem, chcem sa len poďakovať, pani ministerka, za odpoveď.
Plevíková, Zuzana, poslankyňa NR SR (2024-09-13):
Termín hlasovania, aký bude najbližšie možný. Ďakujem.
Bugár, Béla, podpredseda NR SR (2018-11-28):
Takže, vážené panie poslankyne, páni poslanci, budeme pokračovať v prerušenom rokovaní, a to hlasovaním o návrhu uznesenia k návrhu poslanca Andreja Danka k pracovnej definícii antisemitizmu (tlač 1125). Prosím teraz spravodajcu pána poslanca Ježíka, aby uviedol hlasovanie. [Hlasovanie o návrhu poslanca Národnej rady Slovenskej republiky Andreja Danka na prijatie uznesenia Národnej rady Slovenskej republiky k pracovnej definícii antisemitizmu vypracovanej Medzinárodnou alianciou pre pripomínanie holokaustu (IHRA) a prijatej jej 31 účastníckymi štátmi (vrátane Slovenskej republiky) dňa 26. mája 2016 v Bukurešti , tlač 1125.]
B. Bugár, podpredseda NR SR: (2005-01-20):
E. Rusnáková, poslankyňa: Chcela by som sa pána poslanca spýtať, čo rozumie pod bodom dva, pretože zachovanie súčasných scén Slovenského národného divadla pre mňa znamená zachovanie scény opery v historickej budove SND, zachovanie činohry v DPOH a zachovanie Malej scény. Už dnes odborníci tvrdia, že je vhodné a potrebné Malú scénu dať do iných priestorov. Ak vy teraz navrhujete, aby sa zachovali všetky priestory, ktoré spravuje Slovenské národné divadlo, čo sa týka scén, tak idete fakticky proti návrhom, ktoré predkladal, alebo o ktorých rozmýšľal aj váš pán minister kultúry. Prosím, aby sme o dvojke hlasovali samostatne. Ľ. Lintner, poslanec: Ja chcem, aby sme o každom z tých uznesení hlasovali samostatne. Ja len, keď ste sa pýtali, pardon.
Grendel, Gábor, podpredseda NR SR (2022-10-21):
S reakciou na faktické poznámky pán poslanec Ondrej Dostál.
Šimečka, Michal, podpredseda NR SR (2024-01-16):
Ďakujem. Pán poslanec Dostál.
Zmajkovičová, Renáta, podpredsedníčka NR SR (2012-11-29):
S faktickou poznámkou sa nehlási žiadny poslanec. Uzatváram možnosť faktických poznámok. Pán poslanec bol posledný, ktorý vystúpil v rozprave, takže uzatváram rozpravu. Pýtam sa, či pán minister chce vystúpiť. (Reakcia navrhovateľa.) Nech sa páči.
Kondrót, Maroš, poslanec NR SR (2015-02-18):
Ďakujem pekne, pán predseda. Pán poslanec Matovič, ja znovu zopakujem, že vy vymyslíte nejakú hlúposť, sám uveríte a potom domotáte samého seba. To bolo margo, to bola podstata vášho posledného vystúpenia. Vy skutočne zmotávate veci, ktoré spolu absolútne nesúvisia, nemajú opodstatnenie, motáte piate cez deviate. Neviem, či vy ste povedali tuná alebo niekto iný, ale ďalší štyria z vašej partie to zopakovali, že generálny riaditeľ Dusla povedal v priamom prenose, že o investícii bolo dávno rozhodnuté a potom už len zmluvy podpísané. To nie je pravda. Nie je to pravda, je to klamstvo, lož, ktoré možno ten, čo to povedal prvý, vie, že to tak nie je, a ostatní to bezmyšlienkovite zopakovali. Nie je to pravda. Chcem povedať takisto, že keď bol pán Pavlis na Fonde národného majetku, tak fond žiadny spor neprehral. Ak by bol prehral spor s bývalou firmou pána Pavlisa, mohli by ste oprávnene požadovať preverenie, či nezneužil svoju právomoc, či nebrzdil vyjadrenia fondu, či nepremeškal lehotu na odvolanie a tak ďalej a tak ďalej. Či to nejako neovplyvňoval. Všetky súdy, všetky súdne spory za jeho pôsobenia na fonde fond vyhral. Neviem o čom rozprávate. A ešte by som rád povedal jednu vec, keď mám čas. Duslo Šaľa dáva ročne na nepriamych a priamych daniach 22 až 24 mil. do štátneho rozpočtu. 22 až 24 mil. Súčasný čpavok, ktorý tam je, má 43 rokov. Povedzme, že nový bude mať hodnotu 30. Vďaka tomu, že sa táto investícia udeje, bude mať teda životnosť 30 rokov. To znamená, že vyše 600 až 650 mil. pri jednoduchých počtoch odvedie Duslo Šaľa do štátneho rozpočtu za obdobie toho, čo bude Duslo Šaľa fungovať. Ak by sa táto investícia neudiala, tak Duslo Šaľa skončí a vy by ste vtedy mohli odvolávať Pavlisa, pretože nepodporil investíciu Dusla a prišli sme preto o Duslo a o 600... (Prerušenie vystúpenia časomerom.)
Chren, Martin, poslanec NR SR (2015-09-30):
Ďakujem veľmi pekne. Ja súhlasím s predrečníkom v tom, že je dobré, že takmer po štyroch rokoch si vláda spomenula, že na Slovensku žijú aj nejakí ľudia a že sa snaží urobiť aj niečo pre nich a nielen proti nim. Avšak, pán kolega, pretože musím reagovať na predrečníka, musím povedať, že mi príde snaha KDH, a v tomto prípade aj snaha MOST-u, ktorú dnes prezentujú, ako úplne rovnako predvolebná, pokrytecká, ako snaha SMER-u priniesť tému zníženej DPH na potraviny dnes. Prečo? Pretože 30. júna tohto roku, na minulej schôdzi sme tu predložili takýto návrh a všetci poslanci MOST-u a všetci poslanci KDH ho nepodporili, zdržali sa. Paľo, ty vieš, že ja si ťa vážim, že spolu aj dobre vychádzame, ale musím povedať, že to tvoje volanie, že takýto návrh je treba prebrať vo výboroch, že o ňom treba podrobne diskutovať, no to sme mohli, stačilo, aby 30. júna bol ten náš návrh prijatý a mohli sme ho už mať predebatovaný vo výboroch a mohli sme ho upravovať a mohli sme ho pozmeňovať vo výboroch v druhom čítaní, ale vy ste ho nepodporili. Vy ste zaň nehlasovali, na rozdiel od klubu OĽaNO, ktoré si zachovalo v tomto svoju konzistentnosť, a takmer všetci poslanci OĽaNO za tento návrh vtedy zahlasovali. Určite si pamätáš, ako tu Jožo Kollár a Ďuro Miškov stáli, mali tri košíky označené ľavica, pravica a ukazovali, že ľavica a pravica sú v tomto rovnaké. A KDH a MOST dnes dokazujú, že sú úplne rovnaké ako SMER v tom, že zneužívajú túto tému len na vytĺkanie politických bodov, znižovania DPH pred voľbami, ale nemyslia to vážne, lebo keď mali možnosť zahlasovať za ten návrh a potom aj o ňom diskutovať a povedzme debatovať, či tam majú byť všetky potraviny alebo či nejaké vylúčime, tak ho jednoducho nepodporili. Skutky, nie slová sú dôležité. A skutky, bohužiaľ, v tomto prípade hovoria proti vám. A mrzí ma, že to musím povedať.
Pellegrini, Peter, predseda NR SR (2015-02-04):
Prezentujme sa a hlasujme o návrhu pána poslanca Drobu. (Hlasovanie.) Prítomných 136 poslancov, za hlasovalo 119, zdržalo sa 16, nehlasoval 1. Konštatujem, že návrh poslancov Drobu a Kadúca sme schválili.
M. Hort, podpredseda NR SR: (2007-09-19):
Ďalej s faktickou poznámkou vystúpi pán poslanec Jozef Halecký, pán predseda výboru.
M. Číž, podpredseda NR SR: (2008-02-14):
(Hlasovanie.) Prítomných 132 poslancov, za návrh 130 poslancov, proti 1 poslanec, zdržal sa 1 poslanec. Konštatujem, že tento návrh zo spoločnej správy sme schválili.
Pellegrini, Peter, predseda NR SR (2015-09-23):
Prezentujme sa a hlasujme o tom, že prerokujeme aj tento vládny návrh zákona v druhom čítaní. (Hlasovanie.) Prítomných 131 poslancov, za hlasovalo 102 poslancov, zdržalo sa 29. Tento návrh sme schválili, postúpili sme návrh zákona do druhého čítania.
Fecko, Martin, poslanec NR SR (2015-03-17):
Ďakujem pekne. Ako si povedal, pán kolega, že koho by to zaujímalo teraz? Že ako? No viete, koho by to zaujímalo? No zaujímalo by to svedomie národa. Tých poctivých, ktorých tu ešte, aspoň verím, že máme, ktorí by chceli vidieť, že ako sa to vlastne berie a vlastne kam my to chceme kočírovať, tú našu ďalšiu budúcnosť. V akých intenciách? Veď 73 % na Slovensku je veriacich a  sa hlási k viere. A tá ich učí, že by mali svoje skutky prehodnocovať v svetle pravdy, aké robili. Že nás nič nedobehne? Všetko nás dobehne. A ako sa hovorí, pravda očisťuje a lož zotročuje. Tak vieme, čo chceme? Ja viem. Ďakujem.
Martinák, Ľuboš, poslanec NR SR (2019-06-25):
Ďakujem. Ďakujem pekne, pán predsedajúci. (Prerušenie vystúpenia predsedajúcim.)
P. Pavlis, poslanec: (2007-03-28):
Teraz pristúpime k hlasovaniu o pozmeňujúcich návrhoch z rozpravy. Najskôr o návrhoch pána poslanca Miklósa, a to o prvom návrhu. Prvý návrh obsahuje jeden bod. Pán predsedajúci, dajte o tomto bode hlasovať.
P. Paška, predseda NR SR: (2008-01-21):
Ako prvý pán poslanec Janiš. (Ruch v sále.) Pán poslanec, máte slovo.
Bugár, Béla, podpredseda NR SR (2011-03-30):
Pán poslanec Jarjabek.
Kollár, Boris, predseda NR SR (2022-03-15):
Ďakujem. Prerušujem rokovanie o tomto bode programu. Ďalším bodom programu je druhé čítanie vládneho návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 835, spoločná správa výborov má tlač 835a. Nech sa páči, pán minister Krajniak, odôvodnite tento návrh zákona.
Hufková, Eva, poslankyňa NR SR (2012-07-26):
Včera sme hlasovali. (Smiech v sále.)
Pellegrini, Peter, predseda NR SR (2015-01-27):
Ďakujem. Ďalší prihlásený do rozpravy je pán poslanec Hlina. Nech sa páči, pán poslanec, máte slovo.
Beblavý, Miroslav, poslanec NR SR (2018-09-20):
Ďakujem pekne. Toto je jednoduchý, ale podľa môjho názoru dôležitý návrh, ktorý smeruje k riešeniu situácie, kde dnes sú súčasným systémom zamestnanci štátu v podstate nútení vyberať pokuty. Či sa jedná o príslušníkov Policajného zboru, či sa jedná o obyčajných štátnych zamestnancov na odbore životného prostredia, alebo o kohokoľvek iného, kto teda rozhoduje v priestupkovom konaní a môže teda občanovi udeliť nejakú formu sankcie, tak dnes v zákone existuje, a teda aj v praxi sa využíva spôsob, ako nepriamo nútiť k výberu, ako v podstate nepriamo stanovovať kvóty. Ten mechanizmus je pomerne jednoduchý, podľa zákona o rozpočtových pravidlách môže štátny rozpočet, aj sa to aj deje, určovať jednotlivým rozpočtovým pravidlám predpísané príjmy, ktoré keď sa nenaplnia, tak je táto kapitola sankcionovaná tým, že sa jej berú peniaze. Tieto, samozrejme, sú kapitoly, kde významnú časť tých príjmov tvoria napríklad nejaké príjmy z prenájmov alebo z majetku, ale vo väčšine kapitol sú to práve príjmy z výberu pokút rôznymi formami od občanov, to znamená, že ak má táto kapitola predpísané príjmy, ktoré musí vybrať, tak jednoducho musia jej zamestnanci tie príjmy vybrať, inak celá kapitola čelí sankciám. V praxi, keďže, samozrejme, sa to oficiálne nedá priznať, tak máme informácie z praxe, že sa to deje tým, že sa rozpisujú tie pokuty, dávajú sa inštrukcie smerom dole, koľko je nutné vybrať, aj keď teda po verejnej kritike sa to už nedeje na papieri, ale deje sa to neformálne, ale deje sa to stále. A tou príčinou nie je to, že by či už zamestnanci štátu, alebo ich nadriadení boli zlí ľudia, ale to, že naozaj čelia systémovému štrukturálnemu tlaku, aby tie peniaze vybrali. Preto my navrhujeme v tomto zákone zmeniť zákon o rozpočtových pravidlách tak, aby príjmy z pokút neboli súčasťou predpísaných príjmov a aby sa vyberali osobitne do všeobecnej pokladničnej správy, inými slovami, aby zamestnanci štátu určovali pokuty podľa miery porušenia zákona, závažnosti, nie podľa toho, že musia získať nejakú kvótu. Je to jednoduchý zákon, ale voči občanom by bol podľa mňa pomerne zásadný, pretože by naozaj odstránil motivácie zamestnancov štátu v podstate snažiť sa občana nachytať, snažiť sa niečo vybrať a naozaj by mohli sa oveľa viac venovať či už prevencii, alebo výchovnej práci voči fyzickým a právnickým osobám, ktoré sa nejakého priestupku dopustia. Ďakujem.
Pčolinský, Peter, podpredseda NR SR (2023-06-21):
Ďakujem. S reakciou pán poslanec Suja.
Jurinová, Erika, podpredsedníčka NR SR (2015-05-28):
Ďakujem pekne. Pán minister, na vyše vystúpenie je osem faktických poznámok. Uzatváram možnosť prihlásiť sa faktickou poznámkou. Ešte dovoľte mi pozdraviť študentov z Gymnázia Petra Pázmáňa s vyučovacím jazykom maďarským z Nových Zámkov, ktorí sa boli pozrieť na rokovanie. (Potlesk.) Nech sa páči, pán poslanec Ľudovít Kaník, s prvou faktickou poznámkou. (Reakcie z pléna.) Ospravedlňujem sa. Ani som si neuvedomila, že už je 11.00 hod. Takže bude nasledovať hlasovanie ihneď.
M. Smolková, poslankyňa: (2009-04-15):
Za gestorský výbor navrhujem v súlade s vašimi rozhodnutiami určiť Výbor Národnej rady Slovenskej republiky pre vzdelanie, mládež, vedu a šport, aby výbory, ktorým bol návrh zákona pridelený ho prerokovali v lehote do 10. júna 2009 a gestorský výbor do 12. júna 2009.
Laššáková, Jana, podpredsedníčka NR SR (2013-03-19):
Chcete zareagovať, pán poslanec? Nie. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Spravodajca? Nie. Prerušujem rokovanie o tomto bode programu. Keďže je jedna minúta do 11.00 hodiny, vyhlasujem krátku prestávku a budeme hlasovať. (Prestávka.) (Po prestávke.)
Laurenčík, Milan, podpredseda NR SR (2020-11-25):
Pokračujte.
Ondruš, Branislav, poslanec NR SR (2011-05-19):
Ďakujem pekne, pán predseda. Pán kolega, samozrejme, všetko, vaše aj pripomienky, aj názory, sú úplne legitímne. A dokonca si myslím, že je naozaj dôležité, aby, keď tento zákon sa dostane do druhého čítania, sa o tých veciach hovorilo. Len chcel by som vás upozorniť, že v tom vašom vystúpení, čo sa mi trošku nepáčilo, je opäť také akoby spochybňovanie kompetentností ľudí, ktorí robia v samosprávach, robiť takéto rozhodnutia a robiť rozhodnutia, napr. ktoré sa týkajú v konečnom dôsledku verejných financií a zaťažovania občanov, lebo musím vás upozorniť, že ja skutočne poznám strašne veľa starostov aj primátorov, ktorí veľkú časť svojho pracovného času aj práce nadčas strávia napr. tým, že sa usilujú do práve svojej obce, svojho mesta, resp. do katastra svojej obce alebo svojho mesta dostať nejakého investora, a to práve preto, aby pomohli riešiť aj nezamestnanosť, lebo musím vám povedať, že skutočne je úplne bežné, najmä v tých regiónoch, ktoré sú veľmi vážne a dlhodobo sužované nezamestnanosťou, že nezamestnaní ľudia idú v prvom rade za svojím starostom alebo primátorom, najmä keď sú dlhší časť nezamestnaní. A chcú od neho, aby im našiel nejakú prácu. Čiže napr. problém nezamestnanosti, aj keď je to problém, ktorý primárne rieši štát, pociťujú predstavitelia samospráv veľmi silno. A pociťujú ho priamo na svojej koži. Ja len tým chcem povedať, že ja osobne nemám obavy, že by niektorí starostovia robili zlé alebo nekompetentné rozhodnutia, ktoré by napr. mohli poškodiť investora do takej miery, že by napr. tie pracovné miesta nevytvoril a že by si takúto investíciu rozmyslel. Myslím si, že takto by sme nemali nejako dehonestovať... (Prerušenie vystúpenia časomerom.)
Grendel, Gábor, podpredseda NR SR (2020-05-13):
Prepáčte, pán poslanec, len jedno upozornenie, o 16.30 máme termínovaný bod, preto sa chcem opýtať, či to máte ešte na povedzme dlhšie časové obdobie, ten prejav, alebo...
Grendel, Gábor, podpredseda NR SR (2021-04-30):
Pán poslanec Nemec.
Žiga, Peter, podpredseda NR SR (2024-04-30):
Prezentujme sa a hlasujme. (Hlasovanie.) 144 prítomných, 128 za, 1 proti, 15 sa zdržalo. Konštatujem, že sme tento návrh schválili. Ďalej budeme hlasovať o bode 47 schváleného programu, ktorým je prvé čítanie o návrhu poslancov Danka, Huliaka, Kramplovej a Lučanského na vydanie zákona, ktorým sa mení a dopĺňa Zákonník práce, tlač 248. Prosím poslankyňu z výboru pre sociálne veci, pani poslankyňu Ľubicu Laššákovú, aby hlasovanie uviedla. (Hlasovanie v prvom čítaní o návrhu poslancov Národnej rady Slovenskej republiky Andreja Danka, Rudolfa Huliaka, Dagmar Kramplovej a Adama Lučanského na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa dopĺňa zákon č. 91/2010 Z. z. o podpore cestovného ruchu v znení neskorších predpisov , tlač 248.)
Dostál, Ondrej, poslanec NR SR (2017-10-11):
Ďakujem kolegom za reakcie. A, samozrejme, že každý má právo na vlastný názor, nakoľko regulované alebo liberalizované majú byť vzťahy medzi vlastníkmi alebo nájomcami, v tomto prípade poľnohospodárskeho pozemku, pozemku aj iných vecí, a toto na rozdiel od niektorých iných vecí, samozrejme, že je vec názoru, vec nejakých hodnotových východísk a nie je to vec, o ktorej by sme sa museli baviť s krvavými očami a používať nejaké osobné invektívy, ako sme to zažili na dopoludňajšom rokovaní pri prezidentom vrátených zákonoch o štátnych cenách alebo o ÚPN. Tuto sa normálne vecne bavíme. Ja som absolvoval rokovania na ministerstve pôdohospodárstva v rámci rozporového konania a aj keď sme sa nezhodli vtedy na väčšine vecí, tak sme si navzájom úplne pokojne a vecne vysvetlili svoje pozície, snažili sa presvedčiť druhú stranu a, samozrejme, rozhodne väčšina hlasovaním.
J. Halecký, poslanec: (2009-04-29):
Ja som zachytil, a myslím si, že to spomínala aj pani profesorka Tóthová, že bolo to prekonzultované aj so ZMOS-om. A je prijateľný postoj ZMOS-u, aj keď je samozrejmé, že pre nich z toho vyplýva aj určitá finančná, možno aj organizačná a nepríjemná náročnosť realizovať ho v praxi. Takže ten rezervovaný postoj možno z ich strany očakávať. Ale myslím, že práve tam sa ukazuje a mediálne každodenné výstupy ukazujú, že sú to problémy už nielen jednotlivcov, ale aj dedín, miest, rodín, tragédie a zbytočné straty života. Preto ja tento návrh zákona, tak ako bude predložený, podporím. Ďakujem.
Pellegrini, Peter, predseda NR SR (2024-02-15):
Prezentujme sa a hlasujme o návrhu pána spravodajcu prerokovať návrh zákona v druhom čítaní. (Hlasovanie.) Prítomných 136 poslancov, za 76, proti 60. Konštatujem, že sme tento návrh schválili.
Bugár, Béla, podpredseda NR SR (2010-11-04):
V rozprave vystúpi pán poslanec Glváč. Nech sa páči.
Gašpar, Tibor, podpredseda NR SR (2024-10-29):
Ďakujem. Skôr než preruším rokovanie schôdze, pýtam sa, či sa chce niekto prihlásiť do rozpravy k tomuto bodu programu ústne. Končím možnosť prihlásiť sa do rozpravy ústne. Prerušujem rokovanie schôdze a vyhlasujem prestávku do 11.15 h, kedy bude hlasovanie. (Prestávka.)
Paška, Pavol, predseda NR SR (2014-10-21):
(Hlasovanie.) 132 prítomných, 122 za, 9 sa zdržalo, 1 nehlasoval. Návrhy sme schválili. Pán poslanec Glenda uvedie hlasovanie v prvom čítaní pánov poslancov Rašiho a Brixiho na doplnenie a zmenu zákona č. 401 o meste Košice. Je to tlač 1204. (Hlasovanie o návrhu poslancov Národnej rady Slovenskej republiky Richarda Rašiho a Otta Brixiho na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších prepisov , tlač 1204.)
Halúz, Milan, poslanec NR SR (2015-11-20):
Ďakujem. Pán predseda, dajte, prosím, hlasovať o uznesení Národnej rady Slovenskej republiky tak, ako bolo uvedené.
Grendel, Gábor, podpredseda NR SR (2021-09-28):
Pán poslanec Liba.
Vaľová, Jana, poslankyňa NR SR (2013-10-16):
Konštatujem, že sme odhlasovali všetky návrhy zo spoločnej správy a z rozpravy, preto, pán predseda, dajte hlasovať o postúpení návrhu zákona do tretieho čítania ihneď.
I. Farkas, poslanec: (2006-02-03):
Na tajné hlasovanie o návrhu na voľbu členov Rozhlasovej rady bolo vydaných a poslanci si osobne prevzali 135 hlasovacích lístkov, teda na voľbe bolo prítomných 135 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rozhlasovej rady všetci poslanci odovzdali hlasovacie lístky, zo 135 odovzdaných hlasovacích lístkov bolo 22 neplatných a 113 platných. Na voľbu členov Rozhlasovej rady je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Rozhlasovej rady zvolení Alexander Koreň, František Balun a Ján Dudra, ostatní nedostali dostatočný počet hlasov. Nakoľko nebol zvolený potrebný počet členov Rozhlasovej rady, vykoná sa druhé kolo voľby, do ktorého postupujú kandidáti s najväčším počtom hlasov, a to dvojnásobok počtu členov, ktorých treba zvoliť. Na základe uvedeného do druhého kola postupujú kandidáti Vladimír Talian, Jana Liptáková, Ľubomír Zeman a Ján Gbúr. Podrobná zápisnica je k nahliadnutiu v Kancelárii Národnej rady Slovenskej republiky. Ďakujem pekne.
M. Sabolová, poslankyňa: (2006-01-31):
Ja vás skutočne prosím o podporu. A nejde nám ani jednému z poslancov, ktorí predkladáme tento návrh zákona, o to, aby sme sa dotkli ktoréhokoľvek mesta alebo ktorejkoľvek samosprávy, ale cítime, že je to takto potrebné. A tým, že ja som pracovala z týchto poslancov aj v samospráve a ako najstarší poslanec, tak mi dali teda dôveru sa uchádzať o vašu dôveru pre tento návrh zákona. Takže ďakujem veľmi pekne.
Gál, Gábor, poslanec NR SR (2013-10-16):
Ďakujem za slovo. Vážený pán poslanec Hlina, možno teraz troška s vami v niečom nebudem súhlasiť. Ale Slovenská republika má dosť značné územie v určitom pásme chránenia. Ja nie som proti tomu. Ja som rád, že máme také krásne regióny tu na Slovensku. Niektorí hovoria, že to je priveľa, ale už ja nie som na toto odborník. Ale to, čím som sa zaoberal, boli reštitúcie, reštitúcie, keď v rokoch 1945, 1946, 1947, 1948, 1949 aj v roku 1950 niekomu zobrali nejakú tú pôdu, nejakú tú parcelu, niektorú nehnuteľnosť a horko-ťažko po 40 rokoch sa k tomu dostal naspäť. Dostal sa k tomu naspäť tak, že už na liste vlastníctva bola určitá ochrana, že to je nejaká chránená krajinná oblasť alebo ďalšie formy chránených regiónov. Za to človek nemôže, že na jeho parcele za tých 40 rokov niekto vytvoril alebo niekto to vyhlásil za takúto chránenú oblasť. On za to nemôže. Štát spoločnosť obmedzil naozaj vo tomto výkone vlastníckeho práva. On s tým pozemkom nemôže tak voľne nakladať ako iní. Takže neviem, či nie je namieste určitá satisfakcia. Spomeniem Jelku, pod Jelkou v katastri Jelky je pitná voda. Je to zásoba pitnej vody. Tam nemôžu používať hnojivá, nemôžu využívať tú poľnohospodársku pôdu na iné účely, len na striktne stanovené. Prečo tým ľuďom by nemala prináležať za toto určitá náhrada? To nechápem.
Laššáková, Jana, podpredsedníčka NR SR (2014-01-30):
Pán poslanec Hlina.
P. Hrušovský, predseda NR SR: (2005-02-08):
(Hlasovanie.) 136 prítomných, 108 za, 17 proti, 11 sa zdržalo. Bod 143 zo spoločnej správy sme schválili. Ďalší návrh sa týka bodu 146. M. Abelovský, poslanec: S návrhom gestorského výboru schváliť ho.
K. Sárközy, poslankyňa: (2010-02-05):
Predseda Národnej rady Slovenskej republiky rozhodnutím č. 1444 zo 14. januára 2010 navrhol prideliť návrh zákona na jeho prerokovanie výborom, navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky aj podľa legislatívnych pravidiel na jeho prerokovanie v Národnej rade Slovenskej republiky. Navrhovateľ zákona odôvodnil predložený legislatívny návrh, ktorý má za cieľ riešiť problém dlhodobo nezamestnaných. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajkyňu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre sociálne veci a bývanie. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a gestorský výbor v termíne do 31 dní odo dňa pridelenia. Pán predsedajúci, skončila som, môžete otvoriť rozpravu.
Sloboda, Radovan, poslanec NR SR (2020-04-28):
Pán poslanec Blcháč, zrejme ste nepočúval pozorne, ja som hovoril o športových poukazoch, nie o rekreačných poukazoch. Pán poslanec Bubnár, ďakujem veľmi pekne za podporu. Pán poslanec Šefčík, samosprávy sú najväčším podporovateľom športu v súčasnosti, to asi viete, a preto ste asi aj zvolil tento príspevok. Áno, je to presne tak, a preto by tie športové poukazy mali uľaviť samosprávam. A, pán poslanec Kočiš, vy ste hovoril o chuti k športu. Práve to je zmysel tých športových, tých voľnočasových poukazov, že by rozhodoval rodič. Nikto iný by za to dieťa nerozhodoval, žiadny politik, žiadny štát, ale dostal by štátnu dávku, s ktorou by si ten rodič naložil podľa vlastného uváženia. Ďakujem.
Mazurek, Milan, poslanec NR SR (2022-11-15):
Ja si len úprimne prajem, aby celé Slovensko sledovalo priebeh tejto schôdze, pretože čerešničku na záver nám dal ten najlepší génius, ktorého poslanecký klub OĽANO má, a v tomto prípade sa mu podarilo prekonať aj dovtedy neprekonateľného Jozefa Pročka a to je pán poslanec Šefčík, pretože to, čo tu predviedol, bolo jednoducho geniálne. Ak doteraz niekto na Slovensku nemal dôvod alebo si nebol plne vedomý potreby odvolania Romana Mikulca, tak jeho geniálna obhajoba dala všetky potrebné argumenty. Skutočne. Jeden jediný opozičný poslanec nemusel vystúpiť, stačilo, aby vystúpil na obhajobu ministra Mikulca pán poslanec Šefčík, pretože ten dal všetky dôvody pre občanov myslieť si, že táto vláda je tvorená neschopnými pacientmi, v tomto prípade naozaj pacientmi, lebo to, čo ste povedali, by normálny človek zo seba nedal. Tak za to, že ja som povedal, že meniť si pohlavie ako človek každý deň, ako sa vám zachce, nie je normálne, som zodpovedný za vraždu dvoch ľudí nejakým sadistickým psychopatom. To je vaše videnie sveta. Pán Šefčík, ale poviem vám niečo, za čo vy ste priamo zodpovedný. Vy, pán poslanec Šefčík, a ďalšia táto sektárska banda je zodpovedná za smrť malého chlapca v Jarovniciach. Tým, že ste prijali opatrenia a dali ste Úradu verejného zdravotníctva a vláde možnosti na to, aby obmedzila práva obyvateľov Slovenskej republiky, malých detí, byť vyšetrení, ak ich rodičia nie sú zaočkovaní. Zomrel. Zomrel malých chlapec v Jarovniciach. Choďte tam a povedzte im, ja som tá kreatúra, ktorá hlasovala za to, aby deti na Slovensku mohli zomierať, pretože im lekári odmietajú vyšetrenia. Vy ste to zabezpečili. Smrť malého chlapca. A je to niečo, čo ste urobili priamo, a niečo, o čom sme vás varovali, nie psychobláboly na úrovni Igora Matoviča, ktoré ste predviedli voči mne.
Kočiš, Eduard, poslanec NR SR (2021-05-03):
Vďaka za slovo, pán predsedajúci. Pán kolega Tomáš, naozaj musím potvrdiť vaše slová, že táto vláda je naozaj vláda chaosu a medzinárodnej hanby, čo potvrdil aj dlhoročný diplomat pán Kmec. V skutočnosti sa tu naozaj vymenili iba dve figúrky, dvaja páni, jeden pán významný a druhý pán bezvýznamný. Čiže bezvýznamný nahradil významného, ktorý si o sebe myslel, že je významný a bezvýznamný tvrdí, že už je teraz významný. Ale v konečnom dôsledku veža nahradila dámu a aj tejto veži s touto dámou sa bude blížiť šachový mat. Tento zle fungujúci orchester, ktorý tuná nastavila prvá a druhá vláda Matovičova vláda, je iba výsledkom naozaj amatérskeho prístupu a chaosu na všetkých možných ministerstvách, ale je to tu povedané už neviem koľkýkrát, ale asi to budeme počúvať ešte dostatočne dlho, nakoľko táto rozprava, táto schôdza o programovom vyhlásení vlády, kde by vlastne vláda mala hlavne obhajovať, prečo by jej parlament, Národná rada Slovenskej republiky mala vysloviť dôveru, tak vládnym poslancom je podľa všetkého úplne jedno, či tuná bude obhajovať vládu pán minister Mičovský, pán papierový premiér Heger alebo geniálny minister financií Matovič, proste karty sú rozdané, parlamentná matematika nepustí a ľuďom na Slovensku je nieže smutno z tejto celej situácie, ale dochádza im trpezlivosť, čoho výsledkom je aj to úžasné číslo v rámci vyzbieraných hárkov pod referendum, takže aj vaše dni sa už pomaly krátia. Ďakujem pekne,
Číž, Miroslav, doterajší podpredseda NR SR (2010-07-08):
Pán poslanec Rafael Rafaj.
Bugár, Béla, podpredseda NR SR (2018-05-25):
Vážené panie poslankyne, páni poslanci, teraz pristúpime k ďalšiemu prvému čítaniu a to návrhu poslancov Miroslava Beblavého a Viery Dubačovej na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 385/2008 Z. z. o Tlačovej agentúre Slovenskej republiky (tlač 917). Dávam slovo pánovi poslancovi Beblavému. Alebo pani poslankyne Dubačovej? Nech sa páni, poslankyňa Dubačová, môžte uviesť daný návrh zákona. (Rokovanie o návrhu poslancov Národnej rady Slovenskej republiky Miroslava Beblavého a Viery Dubačovej na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 385/2008 Z. z. o Tlačovej agentúre Slovenskej republiky a o zmene niektorých zákonov v znení neskorších predpisov , tlač 917.)
Paška, Pavol, predseda NR SR (2013-05-17):
Dámy a páni, budeme pokračovať v rokovaní programu 19. schôdze. Poprosím, máme tu pána ministra? Poprosím pána ministra Jahnátka, aby prišiel do rokovacej sály. Pani spravodajkyňu máme. Pán poslanec Záhumenský, do rozpravy.